એનઆરજી ડેસ્કઃ અમેરિકાના જ્યોર્જિયા સ્ટેટના મેકલ શહેરમાં આજે સવારે વધુ એક ગુજરાતીની હત્યા કરવામાં આવી છે. મેકન સિટીમાં મેડિકલ સેન્ટરમાં ક્લર્ક તરીકે ફરજ બજાવતા 36 વર્ષીય અલ્પેશ કુમાર પ્રજાપતિની બે અજાણ્યા વ્યક્તિઓએ હત્યા કરી છે. બિબ કાઉન્ટીમાં આવેલા મેડિકલ સેન્ટરલમાં આવેલા સ્ટોરમાં આજે સવારે 9 વાગ્યે આ ઘટના બની હતી. પોલીસના જણાવ્યા અનુસાર, બે આરોપીઓએ સ્ટોરમાં ઘૂસીને અલ્પેશ કુમાર પ્રજાપતિ ઉપર ફાયરિંગ શરૂ કરી દીધું હતું. આ ઘટનાની જાણ બાદ તેમનો પરિવાર ઘેરા આઘાતમાં સરી પડ્યો છે. અલ્પેશ કુમાર પ્રજાપતિ મહેસાણા જિલ્લાના કૈયલ ગામના વતની છે.